
Uznesenie Okresný súd Lučenec vo veci starostlivosti o maloleté dieťa: A. B., narodený XX.XX.XXXX, toho času: Reedukačné centrum, C. D. XX, E., dieťa zastúpené kolíznym opatrovníkom: Úrad práce, sociálnych vecí a rodiny Lučenec, dieťa rodičov: matka F. B., narodená XX.XX.XXXX, bytom G. D. XXXX/X, H., toho času: I. X, H., štátna občianka Slovenskej republiky a otec neuvedený, v konaní o nariadenie neodkladného opatrenia, takto rozhodol: Súd n a r i a ď u j e neodkladné opatrenie v tomto znení: I.U m i e s t ň u j e maloletého A. B., narodeného XX.XX.XXXX do starostlivosti Reedukačného centra, A. XXX, J.. II. U k l a d á povinnosť Reedukačnému centru, C. D. XX, E., aby odovzdalo maloletého A. B., narodeného XX.XX.XXXX do starostlivosti Reedukačného centra, A. XXX, J.. III. Neodkladné opatrenie bude trvať do právoplatného skončenia konania vo veci samej vedenej pod sp. zn. 17P/132/2024. odôvodnenie: 1.Úrad práce, sociálnych vecí a rodiny Lučenec podal návrh na nariadenie neodkladného opatrenia a návrh na nariadenie výchovného opatrenia. Ako dôvod uviedol, že Okresný súd Lučenec uznesením pod č. k. 17P/30/2024-22 zo dňa 06.02.2024 neodkladným opatrením dočasne odňal maloletého A. B., narodeného XX.XX.XXXX z osobnej starostlivostí matky F. B. a dočasne zveril maloleté dieťa do starostlivostí Reedukačného centra, C. D. XXX, E. najdlhšie na šesť mesiacov od právoplatnosti rozhodnutia. Maloletý bol do zariadenia umiestnený dňa 15.02.2024. Rozsudkom Okresného súdu Lučenec č. k. 17P/30/2024-56 zo dňa 26.03.2024 súd uložil maloletému A. B. výchovné opatrenie – pobyt v Reedukačnom centre C. D. XX, E. za účelom zabezpečenia odbornej pomoci na dobu šiestich mesiacov od právoplatnosti rozsudku. Dňa 24.06.2024 bol úradu doručený súhlas z Reedukačného centra, A. XXX, J. ohľadne prijatia maloletého A. B. v školskom roku 2024/20025 do ich zariadenia. Úrad podal na Okresný súd Lučenec návrh na zmenu zariadenia. Pojednávanie v uvedenej veci bolo určené na deň 22.08.2024. Okresný súd v Lučenci pod č. k. 17P/132/2024-36 rozsudkom zmenil uznesenie Okresného súdu Lučenec pod č. k. 17P/30/2024-56 zo dňa 26.03.2024, čo do výroku o mieste výkonu výchovného opatrenia a nariadil opakované výchovné opatrenie nad maloletým A. B., ktoré sa má vykonávať v Reedukačnom centre, A. XXX, J. po dobu šiestich mesiacov odo dňa právoplatnosti rozsudku. Uvedený rozsudok nie je právoplatný z dôvodu, že na súdnom pojednávaní zákonný zástupca maloletého - matka F. B. nesúhlasila s uvedeným návrhom, aby bolo nariadené ešte výchovné opatrenie na dobu šiestich mesiacov. Uviedla, že ona chce, aby maloletý išiel domov, nakoľko sa už správa dobre. Ďalej uviedla, že je pravdou, že voči maloletému sa vedie trestné stíhanie, ale advokát jej povedal, že to smeruje k podmienke. Počas letných prázdnin 2024 sa maloletý A. B. dopustil incidentu vo vlaku, ktorý sa v súčasnosti vyšetruje. Zo správy G. K. E. vyplýva, že správanie maloletého A. v zariadení je účelové,
inak sa správa v zariadení a inak, keď je zo zariadenia prepustený. Maloletý v školskom roku 2024/2025 sa v G. K. E. nepripravuje na ďalšie štúdium. Na ďalšie štúdium by sa mal maloletý v školskom roku 2024/2025 pripravovať v G. K. J.. Okresná prokuratúra v Lučenci pod č. k. 1Pv 236/23/6606-33 zo dňa 26.06.2024 úradu doručila upovedomenie o podaní obžaloby na maloletého A. B. pre zločin vydierania, formou spolupáchateľstva, zločin sexuálneho násilia formou spolupáchateľstva, prečin ublíženia na zdraví formou spolupáchateľstva a zločin lúpeže formou spolupáchateľstva. Termín pojednávania v uvedenej trestnej veci je vytýčený na Okresnom súde v Lučenci dňa 12.09.2024. Vzhľadom na vyššie uvedené je úrad toho názoru, že situáciu maloletého je potrebné riešiť bezodkladne a preto sa domáhajú dočasnej úpravy pomerov účastníkov konania v zmysle § 367 ods. 1,2 zákona č. 161/2015 Z. z. Civilného mimosporového poriadku a to nariadenia neodkladného opatrenia, na základe ktorého by bol maloletý A. B. odovzdaný v zmysle § 324 ods. 1 zákona č. 160/2015 Z. z. Civilného sporového poriadku do starostlivosti Reedukačného centra, A. XXX, J.. Úrad preto navrhuje, aby súd vydal neodkladné opatrenie tak, že súd mení rozsudok Okresného súdu Lučenec pod č. k. 17P/30/2024-56 zo dňa 26.03.2024, ktorý nadobudol právoplatnosť dňa 12.04.2024 tak, že uložené výchovné opatrenie – pobyt v G. K. E., C. D. XX, E. sa bude vykonávať v Reedukačnom centre, A. XXX, J. za účelom zabezpečenia odbornej pomoci na dobu šiestich mesiacov odo dňa právoplatnosti tohto uznesenia. Zároveň žiadajú, aby Reedukačné centrum, C. D. XX, E. odovzdalo maloletého A. B. do Reedukačného centra, A. XXX, J. na zabezpečenie odbornej pomoci najdlhšie na 6 mesiacov od umiestnenia maloletého. 2. Z rozsudku Okresného súdu Lučenec č. k. 17P/132/2024-36 zo dňa 22.08.2024 vyplýva, že súd zmenil uznesenie Okresného súdu Lučenec č. k. 17P/30/2024-56 zo dňa 26.03.2024, čo do výroku o mieste výkonu výchovného opatrenia tak, že nariadil opakované výchovné opatrenie nad maloletým, ktoré sa bude vykonávať v Reedukačnom centre, A. XXX, J. po dobu šiestich mesiacov odo dňa právoplatnosti predmetného rozsudku. 3. Podľa § 2 ods. 1 Civilného mimosporového poriadku (ďalej len „CMP“) na konanie podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 324 ods.1 Civilného sporového poriadku (ďalej len „CSP“) pred začatím konania, počas konania a po jeho skončení súd môže na návrh nariadiť neodkladné opatrenie. 5. Podľa § 367 ods. 1 CMP neodkladným opatrením môže súd nariadiť, ak ten, kto má maloletého pri sebe, maloletého odovzdal do starostlivosti toho, koho označí súd alebo do striedavej osobnej starostlivosti. 6. Podľa § 367 ods. 2 CMP o návrhu na nariadenie neodkladného opatrenia rozhodne súd najneskôr do siedmych dní od doručenia návrhu. V tejto lehote súd uznesenie vyhotoví. 7. Podľa § 367 ods. 3 CMP uznesenie o nariadenie neodkladného opatrenia je vykonateľné vyhlásením: ak sa nevyhlasuje je vykonateľné len čo bude vyhotovené. 8. Podľa § 367 ods. 4 CMP uznesenie o nariadenie neodkladného opatrenia súd môže doručiť účastníkom, až pri uskutočnení výkonu, ak je predpoklad, že by bol výkon rozhodnutia inak zmarený. Účastníkom, ktorí boli prítomní pri výkone uznesenia, doručí súd uznesenie spolu so zápisnicou o priebehu výkonu dodatočne. 9. Podľa čl. 5 základných zásad zákona č. 36/2005 Zb. o rodine, záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. Pri určovaní a posudzovaní záujmu maloletého dieťaťa sa zohľadňujú najmä: a) úroveň starostlivosti o dieťa b) bezpečie dieťaťa, ako aj bezpečie a stabilita prostredia, v ktorom sa dieťa zdržiava c) ochrana dôstojnosti, ako aj duševného, telesného a citového vývinu dieťaťa d) okolnosti, ktoré súvisia so zdravotným stavom dieťaťa alebo so zdravotným postihnutím dieťaťa e) ohrozenie vývinu dieťaťa zásahmi do jeho dôstojnosti a ohrozenie vývinu dieťaťa zásahmi do duševnej, telesnej a citovej integrity osoby, ktorá je dieťaťu blízkou osobou f) podmienky na zachovanie identity dieťaťa a na rozvoj schopnosti a vlôh dieťaťa g) názor dieťaťa a jeho možné vystavenie konfliktu lojality a následnému pocitu viny
h) podmienky na vytváranie a rozvoj vzťahových väzieb s obidvoma rodičmi, súrodencami a s inými blízkymi osobami i) využitie možných prostriedkov na zachovanie rodinného prostredia dieťaťa, ak sa zvažuje zásah do rodičovských práv a povinnosti. 10. V danom prípade sa Úrad práce, sociálnych vecí a rodiny domáhal nariadenia neodkladného opatrenia podľa § 367 CMP pred začatím konania. 11. Neodkladné opatrenie ako procesný inštitút slúži na zabezpečenie ochrany porušených alebo ohrozených práv účastníkov do času definitívnej právnej ochrany a zabezpečuje, aby sa v konaní pokračovalo bez ďalšieho porušovania alebo ohrozovania práva, ktorého ochrany sa účastníci domáhajú. Pred jeho nariadením súd nemusí zisťovať všetky skutočnosti potrebné na vydanie rozhodnutia vo veci samej. Je potrebné osvedčiť okolnosti, z ktorých sa vyvodzuje opodstatnenosť návrhu na nariadenie neodkladného opatrenia. Miera osvedčenia sa riadi danou situáciou, najmä naliehavosťou jej riešenia. Na jeho nariadenie musia nastať závažné okolnosti, keď na ochranu záujmov dieťaťa je neodkladná úprava pomerov nevyhnutná. Účelom neodkladného opatrenia je predovšetkým rýchla (bezodkladná) úprava faktických a právnych pomerov účastníkov. 12. Vo veci starostlivosti súdu o maloleté deti sa nevyhnutnosť nariadiť neodkladné opatrenie posudzuje vždy z hľadiska záujmu dieťaťa, ktorý je prioritný. Len v prípade osvedčenia bezprostredného ohrozenia dieťaťa, či osvedčenia iného závažného dôvodu, je na mieste rozhodnúť neodkladným opatrením. 13. Podľa základných zásad čl. 5 písmeno a) až c), zákona o rodine, záujem maloletého dieťaťa je prvoradým hľadiskom pri rozhodovaní vo všetkých veciach, ktoré sa ho týkajú. Pri určovaní a posudzovaní záujmu dieťaťa sa zohľadňuje najmä úroveň starostlivosti o dieťa, bezpečie dieťaťa ako aj bezpečie a stabilita prostredia, v ktorom sa dieťa zdržiava, ochrana dôstojnosti ako ja duševného, telesného a citového vývinu dieťaťa. 14. Na základe vykonaného dokazovania súd dospel k záveru, že je v záujme maloletého dieťaťa, aby bolo okamžite umiestnené v G. K., J. za účelom zabezpečenia odbornej pomoci . Nad výchovou maloletého bolo nariadené opakované výchovné opatrenie a to pobyt v Reedukačnom centre, J. na dobu šiestich mesiacov odo dňa právoplatnosti rozsudku. Rozsudok ešte nenadobudol právoplatnosť, nakoľko matka nesúhlasila s nariadením opakovaného výchovného opatrenia nad maloletým a jeho umiestnením v G. K. J., nakoľko sa už jeho správanie zmenilo, správa sa dobre, hoci uznala, že voči nemu bola podaná obžaloba, ale advokát povedal, že skončí s podmienkou. Na pojednávaní uviedla, že v prípade nariadenia výchovného opatrenia vo veci sa odvolá. Vzhľadom na tú skutočnosť, že výchovné opatrenie, ktoré bolo nariadené rozsudkom Okresného súdu Lučenec č. k. 17P/30/2024-56 zo dňa 26.03.2024 bolo nariadené len do 12.09.2024 a maloletý už mal v Reedukačnom centre, Tornaľa pokračovať v tomto školskom roku v štúdiu, avšak momentálne vzhľadom, že do Reedukačného centra, Tornaľa nenastúpil, je potrebné vzhľadom na jeho správanie mimo zariadenia, aby bol okamžite umiestnený v reedukačnom centre, kde by prebiehal proces jeho reedukácie. Vzhľadom na nevhodné správanie maloletého mimo zariadenia súd rozhodol tak, ako je uvedené vo výrokovej časti tohto uznesenia. 15. Zároveň súd uložil povinnosť G. K., E., aby odovzdal maloletého do Reedukačného centra, J.. Predmetné neodkladné opatrenie bude trvať až do právoplatného skončenia konania vo veci samej vedenej pod sp. zn. 17P/132/2024. Poučenie: Proti tomuto rozhodnutiu je prípustné odvolanie v lehote 15 dní odo dňa jeho doručenia, prostredníctvom Okresného súdu Lučenec, Ulica Dr. Herza 14, 984 37 Lučenec na Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).
Podľa § 62 ods. 1, 2 Civilného mimosporového poriadku (ďalej len „C. m. p.“) je odvolanie možné odôvodniť aj tým, že súd prvej inštancie nesprávne alebo neúplne zistil skutočný stav veci. Odvolacie dôvody možno meniť a dopĺňať až do rozhodnutia o odvolaní. Podľa § 63 C. m. p. v odvolacom konaní možno uvádzať nové skutkové tvrdenia a predkladať nové dôkazné návrhy. Podľa § 64 C. m. p. zmena návrhu na začatie konania je v odvolacom konaní prípustná. Podľa § 65 C. m. p. odvolací súd nie je viazaný rozsahom odvolania vo veciach, v ktorých možno začať konanie aj bez návrhu. Podľa § 66 C. m. p. odvolací súd nie je odvolacími dôvodmi viazaný. Podľa § 67 C. m. p. na vady konania pred súdom prvej inštancie prihliada odvolací súd, len ak mali za následok nesprávne rozhodnutie vo veci. Podľa § 367 ods. 3 C. m. p. uznesenie o nariadení neodkladného opatrenia je vykonateľné vyhlásením; ak sa nevyhlasuje, je vykonateľné, len čo bolo vyhotovené. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa osobitného zákona; ak ide o rozhodnutie o výchove maloletých detí, návrh na súdny výkon rozhodnutia.

